  Майя Бывальцева Грак ёросын Вылӥ Эгра – Мишкино – Татарстанлэн гожез сюреслэсь люкетсэ тупатъяны кутскизы. Со сярысь ёрослэн тӧроез Виктор Белов «ВКонтакте» мерлыко вотэсысь бамаз ивортӥз. Тодэ вайыто, та люкет улосвылысь транспортъя но сюрес возёсъя министерстволэн Удмурт Элькунысь ветлыны луонтэм сюресъёсын лыдметаз пыриз Виктор Белов, Грак ёрослэн тӧроезӦнерчиос сюреслэн инъетысьтыз музъемез воштозы, вылӥ шобретсэ выльдозы. Оглом 1,1 иськемез тупатъялозы. Со понна элькун коньдэтысь 5 миллион манетлэсь трос коньдон висъязы. Вань ужъёсты 30-тӥ куарусёнозь быдэстыны кулэ Озьы ик Виктор Белов ватсаз, Татарстан палась сюресэз выльдон пумысен бускель элькунын али ӵектос дасяло. Тодэ вайытом, азьвылгес Сьӧлта ёросын ветлыны луонтэм сюресэз тупатъязы. Тегъёс: Авто Удмуртия сюресъёс гуртсюресъёс тупатъянужъёс Грак  